
Den e temporada aki cu Pascu ta 
acercando y anja 1969 ta yegando poco 
poco na su fin, nos memoria ta bai back 
riba e diferente acontecimientonan di 
e anja. 

Memorianan cu ta representa tanto 
alegria den momentonan alegre, como 
tristeza den momentonan menos agra- 
dable. 

Ta di constatá cu fatalidad den tra- 
fico a aumentá considerablemente, y ta 
birando un epidemia cu ta menazando 
nos comunidad. 

Pa e otro banda, ta im alcgria jmen- 
so pa nos di tira un bista back riba tur 
e projectosnan aki na Aruba: projec- 
tosnan cu a .worde completá, manera 
Aruba Holiday Inn Hotel, Divi-divi 


Beach Hotel, brug di Pos Grandi etc. 

Tambe tin centenares di projectos cu 
actualmente ta den ejecucion, y cu dios 
su poder durante e anja venidero nan 
lo worde completá. 

Tirando un bista riba tur esaki, nos 
ta sumamente satisfecho di e resultado 
cu anja 1969 a trece pa nos, y ta en- 
frentá anja 1970 yen di optimismo y si- 
guranza cu progreso di Aruba ta den 
bon man. 

Especialmente awor cu dia 5 di sep- 
tember, pueblo Arubano a duna nos go- 
biemo insular un mocion di confianza. 

Y cu e espiritu ey di siguranza, nos 
ta desea nos estimado pueblo Arubano 
un bon Pascu, y un anja Nobo yen di 
felicidad, prosperidad y progreso. 


Hefe y Personal di Servicio Informativo di Gobierno 
Insular ta desea 'Pueblo di ^Aruba 
un ^Bon ‘Pasm 


un 


y 


Feliz y Prospero ^Anja 1970 

Gohierno ta percura pa luz 
den tur Districto. 

E iluminacion di careteranan aki riba 
Aruba semper tabata inadecuado. No 
solamente inadecuado, sino tambe nos 
por bisa aserca sumamente peligroso pa 
trafico. E luznan cu ta worden usa, 
practicamente no ta duna claridad. 

Gobierno insular, trahando pa pro- 
greso di Aruba, y cu e lema di — pri- 
minti y cumpli —, a presenta un plan 
nobo pa iluminacion di careteranan prin- 
cipal aki na Aruba. 

Ta trata aki di un contracto cu a ser 
firma cu e compania Elmar N.V., pa 
reemplazá tur e luznan existente pa luz- 
nan mas fuerte di claridad di e tipo 
"Kwikdamp,” y unda ta necesario luz- 
nan lo ser extendé. Tur e trabou aki 
mester worde completa den 2 anja di 
tempo. E iluminacionan aki ta concerni 
e siguiente careteranan: 

— E caretera cu ta corre di Balashi, 
via Sabaneta pa San Nicolas. 

— Caretera di Oranjestad pa Noord. 

— Caretera di Paradera pa Oranjestad. 

— Caretera di Sta. Cruz pa Oranje- 
stad. 

— Caretera di Sta. Cruz pa Rooi Bo- 
sal. 

— Caretera di Tanki Flip, via Tanki 
Leendert y Paradera, pa Sta. Cruz. 

Cu esaki nos por bisa cu tur districto 
di Aruba ta worde cubri. 

Tambe lo worde principia cu ilumina- 
cion di otro careteranan den districto, 
ora cu esaki ta necesario. E cantidad di 
puntonan di luz lo ser extende di alrede- 
dor di 2000 té casi 3000. 

Gobiemo a priminti, gobiemo a cum- 
Pli! 

Interes creciente pa Aruba 

Projectonan di Gobiemo di Aruba pa 
lamta economia di nos Isla ta ser co- 
menta masha favorablemente den exte- 
rior. Asina anto nos ta mira cu e in- 
teres pa Aruba a subi no solamente 
pasobra e projectonan ey en buska di 
un mehor y mayor progreso ta interes- 
ante riba nan mes, sino tambe pasobra 
nan ta ne mesun tempo un prueba pal- 
pable di esfuerzonan di Gobiemo den e 
direccion ey y tambe un praeba pal- 
pable di e ambiente favorable di e clima 
cu nos ta respirando. 

Y mientras e interes y prestigio di 
Aruba ta creciendo rapidamente, Go- 
biemo di Aruba ta trahando cu alma y 
cuerpo pa acapara e avalancha turistica 
cu anualmente ta bishitando nos Isla y 
cual cantidad a ser pronostica di yega 
e cifra di 58.000 e anja aki. 

Y praeba di esaki ta e inauguracion 


di e di 6 hotel turistica na Palm Beach, 
esta Holiday Inn Hotel cual a habri su 
portanan oficialmente dia 25 di oktober 
u.p. 

Den nos edicion anterior ya nos a ela- 
bora riba e prestigio di e empresa di 
Holiday Inn of America Inc. y su im- 
portancia den e industria turistica pa 
nos Isla. 

Principio di Turismo na Aruba 

Originalmente riba suplika di empre- 
sanan particular na anja 1947 un Co- 
mision Arubano di Turismo a ser funda 
door di Gobierno es tempo ey. E comi- 
sion aki a ser encarga pa promove tu- 
rismo pa nos Isla. Dia 1 di januari 1953 
e Comision aki a ser transforma den un 
oficina Turistica na Aruba como un ser- 
vicio di Gobiemo. Na anja 1955 atrobe 
un Comision Turistica a ser yama na 
bida, cual comision tabata tin como ta- 
rea pa conseha Gobiemo di Araba y 
principalmente for di riba sector priva, 
den asuntonan cu ta concemi Turismo: 
Y ta asina turismo e keda crece te awor 
pa para bira un factor di importancia 
den desaroyo economico di nos Isla. 

Significacion di Turismo 
pa nos isla. 

Aruba tabata conoce durante estable- 
cimiento di Lago na Aruba un periodo 
di prosperidad grandi. 

Pa hopi anja largo Lago, no sola- 
mente tabata e fuente principal di en- 
trada pa hopi, pero tambe e empleador 
di mas grandi riba e isla aki. 

E aumento di un continuo automa- 
zacion den e empresa di Lago y e sera- 
mento di diversos departamentonan den 
Lago mes, a conduci pa un crecimiento 
den desempleo riba Araba. Ademas tam- 
be, e continuo crecimiento di nos pobla- 
cion tabata un factor grandi den e pro- 
blema di desempleo. Den e rapport; di 
Sr. Hawley en coneccion cu e censo cu 
a ser teni na anja 1960 a ser menciona 
cu ”A menos cu Aruba logra trece en- 
sanchamento basta grandi di su estrae- 
tura economico, lo mester bai over sin 
duda na emigracion.” Y hustamente, des- 
pues di e periodo di 1960 nos por a ri- 
para cu hopi di nos yuinan mester a 
bandona nos Isla pa bai traha na Hu- 
landa, St. Croix y otro paisnan, pasobra 
aki na Araba mes no tabata posibel pa 
yuinan di tera haya trabao. 

Y turismo a demostra na diferente 
paisnan cu di TA E Solucion riba e 
atraso economico di un pais. 

Na Pto. Rico e oficina di Economic 
Research a constata cu e tumamento 
den servicio di cada Hotel nobo di pri- 


mera clase, ta crea empleo nobo pa casi 
2.4 persona. 

Tin paisnan cu ta produci azeta den 
mundo, unda turismo a hala e indus- 
tria petrolera na di dos lugar. 

E interes pa mehora economia di Aru- 
ba a para bira pa cada Gobierno un 
deber y un responsabilidad pa tuma 
iniciativo necesario y hopi biaha e di- 
reccion den e sector aki. 

Pues e promer empuhe tabata na anja 
1947 tempo cu e Comision Turistica a 
ser funda y despues naturalmente esta- 
blecimiento di e diferente hotelnán turis- 
tica di Aruba. 

Y amr nos futuro pa Turismo 

Cu un confianza grandi cu nunca an- 
tes cu e industria turistica ta di masha 
importancia pa economia di nos Isla, e 
Gobiemo di Aruba a tiuna preocaocion- 
nan necesario pa e desaroyo aki por 
tuma lugar na un manera mas eficiente. 

Diferente plannan a ser entrega y 
aproba y tambe nan finanzamento a ser 
aproba. Gobiemo a percura pa investi- 
gacionnan ser hasi den diferente direc- 
cion. E resultadonan tabata di tal forma 
cu actualmente muy pronto lo bai over 
na constraccion di un planta di Purifi- 
cacion di Awa usa, cual lo ser destina 
pa mantene e capa di yerba berde riba 
un campo di golf cual lo ser construi. 
Pa e Americano .kendenan ta forma 
parti di mas di 60% di e cantidad di 
turistanan cu ta bishita nos Isla anual- 
mente, e hungamento di golf ta ser con- 
sidera como un reliquia. Pues logicamen- 
te si Araba por conta cu un campo di 
golf bon equipa e posibilidad ta existi 
cu por atrae figuranan mundialmente 
conoci aki banda pa e clase di turista- 
nan aki. 

Riba e necesidadnan pa promocion 
turistica tambe ta conta e facilidadnan 
mara na un bon aeropuerto. Un edifi- 
cio di aeropuerto nobo y moderno lo ser 
constrai, cual por permiti e servicio di 
e pasaheronan na un sistema mas efi- 
ciente y mas liher. 

Y awor cu nos isla ta ser bishita 
door di diverso lineanan di avion y cu 
mas y mas pasahero ta drenta nos isla 
esaki ta bira un necesidad di urgencia. 
Y finalmente mester ser bisa, cu a me- 
nos cu e mehor producto ser treci riba 
mercado, e por keda sin ser bendi. Pues 
tur e mehoracionnan, tur extensionnan, 
tur renovacionnan y embellecimiento 
mester bai man den man cu un extenso 
campanja y un campanja efectivo di 
publicidád y propaganda. 

Tambe mester ser pensa riba e posi- 
bilidad pa extension di e mercado. No 
ta imposible cu drento di corto tempo 
e mercado Europeo ta di importancia 
pa nos turismo. 

Riba e foto aki nos por mira e brug nobo cu e ser con- 
strui entre Sabaneta cu Pos Chiquito. Anteriormente, 
despues di cada yobida, e trafico entre San Nicolas y 
Oranjestad tawata worde paralizá, debi na e cantidad di 
awa di rooi cu tawata para riba e caretera. Awor cu e 
brug nobo aki ta completá, e problema a worde soluc- 
cioná. E brug aki a costa Aruba mas o menos 130 mil 
florin. 


Un otro mehoracion importante ta e brug di Balashi, cual 
construccion a tuma lugar durante 1969, y ta casi com- 
pletá. E brug aki a worde financia door di Mercado 
Comun Europeo. Tambe un caretera nobo a ser construi, 
cual caretera lo conectá e brug cu Pos Chiquito. 


Na Mahuma, denter di algun siman mas, ya no ta nece- 
sario pa pasa door di e curva peligroso cu tin, debi na 
apertura di e Brug di Mahuma. Otro inversion grandi di 
gobierno insular. 


E caretera di Vondellaan, hunto cu e brug, tambe a 
worde construi durante 1969. Solamente e careteranan y 
brug nan cu nos ta mira riba e pagina aki, cu excepcion 
d.i e brug di Balashi, a costa gobierno insular alrededor 
di 350 mil florin. 

Educacion di un PuebEo ta Progreso di un nacion. 



Diputado Betico Croes ta dirigiendo palabra di despedida 
na becadonan di teritorio insular promer cu nan sali pa 
Hulanda. Manera ya ta conoci, e gobierno actual a au- 
menta e cantidad di becanan di 20 té 32 pa anja. Di e 
manera aki gobierno ta percura pa manjan tin Arubiano 
pa ocupa tur posicion na Aruba. 



Gobierno insular actual a hereda un situacion masha 
deplorable den schoolnan di casi tur districto. Un di e 
districto nan ey ta Sta. Cruz, na unda gobierno a dicidi 
di traha un school di 8 klas na Macuarima. Ya e school 
aki ta casi completa, y lo habri su portanan pa e anja 
escolar 1970/1971. 



Desaroyo turistico ta trese cu né varios exigencianan. Entre otro nos por bisa cu gobierno mester percura pa mas 
hotel. Pero tambe ta necesario pa tin personal qualificá pa traha den e hotelnan. Pa es motibo ey gobierno ta 
ofrece tur anja varios curso cu ta prepara noc hoberan pa traha den hotel y restaurant. 

MAS PROJECTONAN IMPORTANTE: 

\M\^| 


Divi-divi Beach Hotel .... completá durante 1969. Actualmente ya nan ta trahando riba extension. 


Holiday Inn Hotel .. .. inaugará oficialmente dia 25 di october, 1969. 

Planta di Purificacion .... cual planta mester purificá awa usa, pa di e manera ey haya awa pa mantene yerba 
berde pa nos golf course. 

E ”crane” cu nos ta mira ta haciendo trabaonan preparativo pa construi e planta. 

Zona Libre pa Aruba. Actualmente bou construccion banda di haaf na Oranjestad. 

MAS PROJECTO IMPORTANTE PA FUTURO : 

•Extension di Colegio Arubano 
•School primaria na Tanki Leendert 
•Extension di John F. Kennedy School 
•School primaria na Pos Chiquito 
•Huishoudschool pa Noord 
•Hospitaal nobo 
•Cas pa pober 

•Caretera Malmok - Alto Vista 
•Cas pa hende di edad avansá 
•Revalidatie Centrum pa alcohólico 
•Cas pa muchanan menos afortuná 
•Jachthaven 
•Golf - course 
•Y hopi mas ! ! 



